Maie Remmel

Maie Remmel (aastatel 1969–1976 Maie Valt; sündinud 20. mail 1940 Tallinnas) on eesti bioloog, teadusajaloolane ja kultuuriloolane, pedagoogikateoreetik ja luuletaja. Ta on uurinud Karl Ernst von Baeri pärandit. Tema algatusel asutati raamatusari "Folia Baeriana", tal on olulisi teeneid Baeri-uurimise intensiivistumisel Eestis, sealhulgas Baeri muuseumi rajamisel Tartusse. Ta algatas eesti teadusfilosoofias Baeri ja Darwini paradigmade vastandlikkuse uurimise. Maie Remmel on talupidaja tütar. 1958. aastal lõpetas ta Tallinna 7. Keskkooli. Ta õppis Tartu Riiklikus Ülikoolis 1958–1960 eesti filoloogiat, 1960–1965 arstiteadust ja lõpetas 1969 bioloogina. 1974. aastal kaitses ta Moskvas NSVL TA MI juures bioloogiakandidaadi kraadi väitekirjaga "Бэр и дарвинизм (анализ некоторых аспектов дискуссии между К. Бэром и представителями раннего дарвинизма)" ("Baer ja darvinism: Baeri ja varase darvinismi esindajate vahelise diskussiooni mõningate aspektide analüüs"). Esitanud eelkaitsmisele doktoriväitekirja teadusajaloo alalt (1991) "Глубинные информационные модели науки" ("Teaduse süvainfomudelid"). 1970–1975 oli ta ZBI teadur, 1975–1976 Eesti NSV Teaduste Akadeemia Teaduslikus Raamatukogus vanembibliograaf ja toimetaja, 1976–1979 MI nooremteadur, 1979–1981 vanemteadur, 1982–1991 Ajaloo Instituudi vanemteadur, hiljem ajutine lepinguline töötaja. Maie Remmeli põhilised uurimisvaldkonnad on olnud Karl Ernst von Baeri paradigmaatiline panus bioloogiasse, materialistliku maailmapildi teke Karjala kaljujoonistes, Tartu Ülikooli osa 19. sajandi teadusrevolutsioonis ning teaduse ja hariduse arengu filosoofilised teemad. Ta on rakendanud esimesena Eestis teadusmeetrilise siseanalüüsi meetodit ning esitanud üldhariduse reformikava teadusmetodoloogilised alused. Ta on avaldanud üle 50 teadustrükise ja luulekogusid. Maie Valt. "K. E. von Baer ja darvinism: etüüd arenguideede draamast bioloogias". Tallinn: Valgus, 1977 Maie Remmel. "Mõistatuslik Muinas-Eesti". Tallinn: Argo, 2007 Andres Adamson. Rahvusliku eneseteadvuse kosutuseks. Maie Remmeli raamatu "Mõistatuslik Muinas-Eesti" reklaamtutvustus. Raamat (Eesti Kirjastuste Liidu ajaleht) nr 4 (16)/ 2007. Lk 4 Maie Remmel. Teaduslikust uurimisprogrammist „Baer ja Darwin“. Schola biotheoretica 43: 2017. Lk 13–79 Auli Remmel, Maie Remmel. "Kuubiaabits". Tallinn: Eesti NSV Riiklik Hariduskomitee, 1989 Auli Remmel, Maie Remmel. "Õpetlikke õhtulugusid Mirrikesele ja Mihklile ehk Kriipsliaabits". Järelsõna: Peeter Tulviste. Tallinn : Haridustöötajate Koolituskeskus, 1994 "Laulud laugudetagused". Tallinn: Eesti Raamat, 1982 "Polüfooniline karneval". Tallinn: Eesti Raamat, 1985 "Äng ja arm". Tallinn 2001 1992 – Karl Ernst von Baeri preemia Folia Baeriana Vihalemm, Rein; Müürsepp, Peeter 2007. Philosophy of science in Estonia. Journal for General Philosophy of Science 38(1): 170. "Eesti teaduse biograafiline leksikon", 3. köide Remmel, Maie 1991. Haridusreformi teadusmetodoloogiline liin. Haridus 1: 6–11. "Eesti kooli biograafiline leksikon". Tallinn 1996. Lk 462 "Eesti entsüklopeedia" kd 14. Tallinn 2000. Lk 425 Kalevi Kull. "Maie Remmeli kirjutisi". // Schola Biotheoretica 43. 2017. Lk 80–84 Eesti teaduse biograafiline leksikon. 3. köide: N–Sap TTEÜ, avaldatud elektrooniliselt 2013, lk. 1145–1146 Maie Remmel Eesti biograafilises andmebaasis ISIK Maie Remmel Mari Tarandi luulesaates, loeb Mari Lill Käesolevas artiklis on kasutatud "Eesti teaduse biograafilise leksikoni" materjale.